NORAKSTS

|  |  |
| --- | --- |
| 31.03.2022. | Nr.6/1 |

###### PAR SADARBĪBAS LĪGUMIEM AR MAGADANU, BARANOVIČIEM UN MASKAVAS PILSĒTAS DIENVIDU ADMINISTRATĪVO APGABALU

(ziņo: I.Škutāne)

**Atklāti balsojot: PAR – 13** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, U.Dūmiņš, M.Daģis, A.Eihvalds, A.Rublis, A.Tomašūns, G.Kurlovičs), **PRET – 1** (A.Pagors), **ATTURAS – nav**,

Saskaņā ar Latvijas Republikas Saeimas 2022. gada 24. februāra paziņojumā “Par Ukrainas suverenitāti un teritoriālo integritāti” pausto Latvijas Republikas nosodījumu Krievijas Federācijas militārajai agresijai un iebrukumam Ukrainā, kā arī ņemot vērā Vides aizsardzības un reģionālās attīstības ministrijas 2022. gada 5. marta vēstulē Nr.1-132/1712 “Par sadarbības līgumiem ar Krievijas Federācijas un Baltkrievijas Republikas pašvaldībām un to apvienībām” izteikto aicinājumu visām pašvaldībām uz nenoteiktu laiku pārtraukt sadarbības līgumu, kas noslēgti starp pašvaldību un Krievijas Federāciju vai Baltkrievijas Republiku un to apvienībām, darbību, izsakot nelokāmo atbalstu Ukrainas Republikas tautai un suverenitātei saistībā ar Krievijas Federācijas militāro iebrukumu un Baltkrievijas Republikas iesaistīšanos šī iebrukuma atbalstā, un paužot solidaritāti Ukrainas sabiedrībai, pamatojoties uz likuma “Par pašvaldībām” 21.panta pirmās daļas ievadteikumu un 97.pantu,

**JELGAVAS VALSTSPILSĒTAS DOME NOLEMJ:**

Izbeigt sadarbības līgumus, kas noslēgti starp Jelgavas pilsētu un:

1. Baranoviču pilsētu (Baltkrievija, noslēgts 2003. gadā).
2. Maskavas pilsētas dienvidu administratīvo apgabalu (Krievija, noslēgts 2003. gadā).
3. Magadanas pilsētu (Krievija, noslēgts 2006. gadā).

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 31. martā